mk en id mk mk hbs_cyr hbs_cyr mk mk ru ru mk mk mk mk ru mk mk mk mk mk mk mk uk ru mk mk mk mk mk mk mk mk mk mk mk mk mk mk mk mk mk mk mk mk ru mk mk mk mk mk ru mk mk mk mk en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr mk en mk mk mk mk mk mk en
МАТЕЈА МАТЕВСКИ - ЦК Ацо Караманов Радовиш
Матеја Матевски (Истанбул, 1929 –2018, Скопје) спаѓа во редот на  челниците на современата македонска литература. Во изминатите децении…тој создаде дела кои го легитимираат како автентична и неповторлива книжевна појава, како редок и стаменит творец, кој во нашиот духовен простор востанови високи естетски стандарди. Автор е на 24 стихозбирки, на 7 книги со критики и есеи, на над 60 книги преводи од повеќе јазици, како и на 4 капитални антологии од шпанската, каталонската и галициската поезија. Добитник е на значајни книжевни награди, а преведуван е на повеќе јазици. Во 2011, на јубилејните 50 Струшки вечери на поезијата му беше доделен Златниот венец.
Од каде о каде доаѓаш ти позната незаборавна
песно ти дете безнадежно ти наивно
стрело од тревите и птицо на калта
сува и бескрајна врвицо низ дождот
Секогаш наслутена во водите и мракот
ти гриво блага гриво груба
секогаш жилаво месо на земјата и ноќта
гриво остра сабјо немирна на виделото
по сребрената врвица на просторот
како зрак и како светкавица
Па однеси ме па однеси ме велам ти детство
однеси ме ти песно старост вечна и незаборавна
ти најголема илузијо без метафора
прозору неспретно отворен грубо длабок
за сите бои на вечноста
Однеси ме низ овој дожд ти врвицо
за да ме вратиш блага во овој пристан мал во ова нежно седало на сонот
Некаде ѕвони. Некаде далеку ѕвони.
Звуците се бранови на ветерот
Некаде ѕвони. Продолжително остро и нежно.
Глуво е сè. Сал ритамот
плиска по брегот на железото.
Некаде ѕвони. Шибни ме високо и бездно.
Бегајте низ кавезот звучен
Некаде ѕвони. Малечок ѕвонам и врискам.
Сè е затворено. Опчинет
за звуците сум виснал.
Некаде ѕвони. Удри ме. Колку сум храбар а питом.
Време, удри и ти по споменот
Некаде ѕвони. Премногу дамна и сега.
Сè боли, небо. По тревата
на звуците познати легни ме.
ACO KARAMANOV POETRY AWARD 2022
Конкурс за најдобра необјавена поетска книга „Караманов 2022“
ОДЛУКА ЗА ИЗБОР За вработување на неопределено полно работно време на 1 (едно) лице
ПРОЕКТ: Сонуваме, остваруваме, љубов подаруваме – Театарска претстава Волшебникот и пријателите
48-ми Караманови поетски средби
Поврзете се со нас
Copyright © 2022 ЦК Ацо Караманов Радовиш – OnePress theme by FameThemes